Messi chiar vrea să plece de la Barcelona. Toate detaliile arată că se duce la City.
Leo Messi a anunţat-o pe FC Barcelona că va pleca iar destinaţia probabilă este Manchester City. Tatăl jucătorului, cel care îi este şi agent, se află deja la Manchester pentru negocieri. Messi riscă să fie suspendat de FIFA în cazul în care se va ajunge la un proces.
Leo Messi îşi ia adio de la Barcelona. Vrea să plece în Anglia, la Manchester City, acolo unde îl aşteaptă Pep Guardiola. Cei doi au scris istorie în 2008 când au cucerit 6 trofee într-un singur sezon. Jorge Messi, tatăl jucătorului, se află deja în Manchester pentru negocieri.Messi nu vrea să meargă la City singur. L-a sunat şi pe Neymar să-i propună să i se alăture la echipa lui Guardiola.Transferul lui Messi la City nu este, însă, uşor de realizat. Un avocat în drept sportiv avertizează că Messi riscă să fie suspendat, dacă pleacă fără acordul Barcelonei."Riscul acestei strategii este că, deşi FIFA în mod normal va permite înregistrarea transferului unui jucător, dacă un club contestă şi are câştig de cauză, atunci jucătorul nu riscă doar să plătească daune, ci şi să fie suspendat pentru o perioadă de câteva luni, iar clubul cu care semnează primeşte interdicţie la transferuri," a declarat avocatul Nick De Marco, potrivit Sky Sports.